1. **Projektna povelja (Project Charter)**

|  |  |
| --- | --- |
| Naziv projekta | Analiza urbanog zelenila i njegove povezanosti sa zdravljem ljudi u Beogradu, Novom Sadu i Kragujevcu. Skraćeno (Analiza urbanog zelenila) |
| Osnov projekta | Urbano zelenilo predstavlja jedan od ključnih faktora kvaliteta života u savremenim gradovima. U kontekstu ubrzane urbanizacije i porasta zagađenja, važnost očuvanja i planiranja zelenih površina postaje sve izraženija. Brojna istraživanja ukazuju na povezanost između prisustva zelenih površina i poboljšanja fizičkog i mentalnog zdravlja stanovnika – kroz smanjenje nivoa stresa, poboljšanje kvaliteta vazduha, podsticanje fizičke aktivnosti i povećanje socijalne kohezije.  Ovaj projekat je zasnovan na potrebi za sveobuhvatnim prostorno-statističkim pristupom analizi urbanog zelenila.  Projekat se oslanja na prostorne analize pomoću GIS tehnologije. Dobijeni rezultati mogu poslužiti kao temelj za donošenje odluka u domenu urbanističkog planiranja i unapređenja javnog zdravlja. |
| Ciljevi i obuhvat projekta | Cilj ovog projekta je da se izvrši prostorna analiza rasporeda i zastupljenosti urbanog zelenila po naseljima u Beogradu, Novom Sadu i Kragujevcu, sa fokusom na identifikovanje prostornih razlika i potencijalnih nejednakosti u dostupnosti zelenih površina. Polazeći od opšteprihvaćenih pretpostavki o pozitivnom uticaju urbanog zelenila na fizičko i mentalno zdravlje, projekat kroz vizuelne i kvantitativne pokazatelje pruža osnovu za dalje istraživanje i unapređenje kvaliteta života u urbanim sredinama.  Projekat obuhvata prostornu analizu zelenih površina u odabranim urbanim sredinama (Beograd, Novi Sad i Kragujevac) kao i vizualizaciju urbanih sredina pomoću GIS tehnologije i statističkih veza između dostupnosti zelenih površina njihove rasprostranjenosti po naseljima. |
| Ključni učesnici  (Stejkholderi) | Naručilac projekta i finansijer: prof. dr Aleksandar Peulić, predmetni profesor.  Projekt mendžer i član projektnog tima: Kristina Popović, student GIS master studija na Geografskom fakultetu.  Korisnici: Svi zainteresovani pojedinci i organizacije koji rezultate projekta mogu koristiti za potrebe sopstvenih istraživanja i planiranja (akademska zajednica, lokalne samouprave Beograda, Novog Sada i Kragujevca, stručnjaki iz oblasti urbanizma, GIS-a, ekologije i javnog zdravlja, kao i nevladine organizacije koje se bave održivim razvojem). |
| Ključni događaji | Priprema za GIS analizu (6-13.8.2025.)  Prikupljanje podataka i GIS analiza (14-20.8. 2025.)  Finalizacija projekta (21-27.8.2025.) |
| Budžet projekta | Ukupan budžet: 50 poena, uključujući:  Prikupljanje podataka: 15 poena  GIS analize i softver: 25 poena  Izveštaj: 10 poena |
| Pretpostavke, ograničenja i rizici | Pretpostavke:   * Podaci o zelenim površinama su ažurni, tačni i dovoljno detaljni za analizu. * Granice naselja koje su korišćene u analizi predstavljaju validne administrativne ili funkcionalne jedinice. * Prostorni obim zelenih površina po naseljima je reprezentativan pokazatelj dostupnosti urbanog zelenila stanovnicima. * GIS alati omogućavaju preciznu i verodostojnu obradu i vizualizaciju podataka. * Gradovi Beograd, Novi Sad i Kragujevac dovoljno su reprezentativni za analizu urbanog zelenila u urbanim sredinama Srbije.   Ograničenja:   * Dostupnost i kvalitet zelenila nisu razmatrani – fokus je samo na kvantitetu (procentualna zastupljenost). * Nisu razmatrani drugi faktori koji mogu uticati na zdravlje stanovnika (npr. zagađenje, saobraćajna buka, gustina naseljenosti). * Korišćeni podaci možda ne obuhvataju neformalne ili novoformirane zelene površine. * Neki podaci su mogli biti generalizovani radi lakše obrade u GIS-u, što može uticati na preciznost rezultata. * Ograničeno poznavanje GIS softvera. * Neplanirani kvarovi na računaru. * Bolest članova tima.   Rizici:   * Nedostatak dostupnih ili ažurnih podataka može uticati na validnost analize. * Moguće tehničke greške u obradi prostornih podataka (npr. neusklađenost koordinatnih sistema, rupe u lejerevima, pogrešno klasifikovane površine). * Tumačenje rezultata može biti pogrešno ako se izostavi kontekstualna interpretacija (npr. kvalitativne razlike među zelenim površinama). * Nedovoljna institucionalna podrška za sprovođenje preporuka koje bi proizašle iz projekta. * Moguć nedostatak vremenskih ili tehničkih resursa za proširenje analize na dodatne faktore (npr. dostupnost po tipu zelenila, zdravlje stanovnika). |